M. Sabolová, poslankyňa: (2005-12-09):
Druhý bod, ktorý predkladám, ten chýba v zákone, aby boli od poplatkov a dní z príjmov a rôznych tých odvodov za príspevok, ktorý dostanú, osoby oslobodené, tak ako to bolo aj pri zákone o odškodňovaní v odboji, čiže za § 5a) sa vkladá nový § 5b) ktorý znie: § 5b) všeobecné ustanovenie. Ods. 1. Konanie podľa tohto zákona je oslobodené od poplatkov. Ods. 2: Príspevok poskytnutý oprávneným osobám nepodlieha dani z príjmov fyzických osôb, nezahŕňa sa do vymeriavacieho základu na výpočet zdravotného poistenia ani do príjmu rozhodujúceho na účely poskytovania sociálnych dávok, tam je dvakrát základu, čiže vymeriavacieho základu na výpočet zdravotného poistenia; ods. 3: Náklady na príspevok hradí štát. Čiže to je pozmeňujúci návrh. A teraz veľmi krátko ešte k metodickému pokynu, ktorý vydalo ministerstvo obrany ako vykonávací predpis. Jedna poznámka je tá, že už v roku 1993 keď sa vlastne cez mimosúdne rehabilitácie a vôbec začalo hovoriť o odškodňovaní, všetku spisovú dokumentáciu a vyhotovovanie osvedčení o zaradení do PTP z dôvodu politickej nespoľahlivosti boli protokolárne odovzdané jedným z pétepákov, ktorý bol poverený vo vojenskom štátnom archíve, pánom Ondom, bolo odovzdané kompetentným predstaviteľom ministerstva obrany a tí v roku 1994 cez vojenský archív preverili všetky tieto potvrdenia, ktoré boli overené. V prípade, že u niektorých uchádzačov došlo k nejakej nezrovnalosti, ministerstvo neuznalo tieto doklady a následne - a máme aj konkrétne mená -, uvedené síce súdne konanie, rozhodnutím Najvyššieho súdu alebo rozhodnutím krajských súdov, okresných súdov zabezpečili toto oprávnenie, že boli politicky nespoľahliví. Čiže nie je možné, aby, žiaľ, sa stáva, aby aj ľudia, ktorí v tom čase mali vydaný doklad o politickej nespoľahlivosti z vojenského archívu dnes, a to je aj prípad, dostali dva v jeden deň, dva rôzne návrhy, jedným, ktorým tvrdia, že nemajú kategóriu politickej nespoľahlivosti E a v ten istý deň, ten istý vedúci podpísal list, v ktorom tvrdí, že je tam zapísaný so všetkými náležitosťami. Čo sa týka termínu, ktorý vlastne pani poslankyňa vo svojom návrhu chce upraviť a špecifikovať, pretože metodický pokyn zúžil výklad zákona, rok 1954, do obdobia 30. 4., je to nesprávne vymedzenie, ktoré vyvoláva pochybnosť aj o rozhodnutiach, ktoré už v roku 1954, keď boli zrušené PTP, boli vtedajšími predstaviteľmi štátu, ústredného výboru, ÚV KSČ rozhodnuté, že naďalej títo ľudia ostávajú do 31. 12. v činnej službe, ale v pracovných táboroch. Potom je tam aj rozhodnutie ministra obrany, ktoré vlastne všetky náležitosti do roku 1992, keď sa posudzovalo toto obdobie, boli uznávané a zrazu rozkaz ministra č. 54/1992 nebol dodnes zrušený a preto ho nemôžu ani zrušiť úradníci na ministerstve tým, že vydajú pokyn. Ďalším problémom je tá kategória E. Kategóriu E nikto zo zákona nezahrňoval, pričom sa do metodického pokynu dostala. Nie vo všetkých archívnych dokumentáciách je toto označenie. V starších môže byť a v novších už sa vlastne nemusí nachádzať. Čiže to prechádza metodický pokyn, ktoré vydalo ministerstvo, a ja verím, že vlastne aj na základe môjho listu, ktorý som poslala pánu ministrovi, sa nezrovnalosti a nedokonalosti metodického pokynu, ktorý má moje pripomienky, pre pána ministra majú tri strany, sa dostanú do ažurity a ešte v priebehu tohto roka, kým aj nadobudne účinnosť tento návrh zákona, budú tie, ktoré je možné odstrániť, odstránené. Ďakujem veľmi pekne a prosím teda o podporu môjho pozmeňujúceho návrhu ako aj pozmeňujúceho návrhu pána poslanca Gála a ešte bude prednesený jeden krátky pozmeňujúci návrh. Pán poslanec Gál žiadal vyňať na osobitné hlasovanie všetky body. Ja po dohovore s ním dohodnem, pretože niektoré body spolu súvisia, a bolo by dobré, aby sme o nich hlasovali, či už o zamietnutí, alebo o podpornom stanovisku spoločne. Ešte chvíľočku. Aby bolo pre stenografický záznam, ja odporúčam hlasovať spoločne o takých legislatívnotechnických pripomienkach spoločne, ktoré sú bod 2, 12 a 5, kde sa, týkajú sa prílohy, aby na základe toho, ak schválime návrh pána poslanca Gála, musíme tieto tri body neprijať, prosím hlasovať spoločne o tom, aby sme rozšírili zákon, to je bod 3 a 8 aj s odporúčaním gestorského výboru zamietnuť, pretože my nechceme ísť nad rámec zákona, o tie banské tábory. Potom je, body 1, 4, 6, 7, 9 a 11, kde je možné hlasovať spoločne, pretože ide o legislatívnotechnické vyriešenie, aby ten zákon bol vykonateľný. O bode 10 určite samostatne, pretože sú k nemu predložené dva pozmeňujúce návrhy. Potom pred hlasovaním po dohode s pánom poslancom Gálom uvediem, ako budeme hlasovať. Ďakujem veľmi pekne.